text: Bagland kræver svar: Vil Venstre-toppen bevare regionerne?
  16 maj 2015 kl. 14.46
  Den forgangne uge har flere partier fra blå blok meldt ud, at de ønsker at nedlægge regionerne, hvis de kommer til magten ved det forestående valg. Men Venstre har ikke taget stilling til spørgsmålet. Det for nu baglandet til at kræve svar.
  Efter valget skal regionerne nedlægges. Sådan bliver det i hvert fald, hvis man spørger størstedelen af partierne i blå blok. Indtil videre har Det Konservative Folkeparti, Liberal Alliance og Dansk Folkeparti tilkendegivet, at de ønsker at nedlægge regionerne, men Venstre har ikke fortalt, hvordan de ser på sagen.
  Det får nu fremtrædende Venstre-kræfter i Region Syddanmark til at kræve et klart svar fra partitoppen om regionernes fremtid.
  Kravet til et svar på spørgsmålet om regionernes fremtid er anført af Thyge Nielsen (V), som er favorit til at overtage formandsposten i Region Syddanmark. Den nuværende formand, Carl Holst (V), er nemlig kandidat til folketinget, og det forventes at han bliver valgt sikkert ind.
  I klippet her kan du høre, hvorfor Thyge Nielsen mener, Regionerne er en vigtig instans (varighed 0:44):
  